ฝังเข็มยาคุมแบบ3ปี..ฝังหลังจากคลอดลูก1อาทิตย์ ตอนนี้7เดือนกว่า ประจำเดือนยังไม่มา. ตอนนี้เริ่มมีอาการเวียนหัวมากและจะอ้วกด้วยค่ะ..รุ้สึกว่ามีก้อนๆในท้อง. ที่เป็นก้อนๆมันคืออะไรคะ และอาการแบบนี้แปลกไหมคะ
สวัสดีค่ะ การฝังยาคุมเป็นการคุมกำเนิดที่ได้ประสิทธิภาพค่อนข้างดีเลยค่ะ ถ้าทำอย่างถูกต้อง หลังฝังยาคุมกำเนิดส่วนใหญ่มักจะไม่มีประจำเดือนมาหรือมากระปริดกระปรอย จากผลของฮอร์โมนในยาฝัง ถ้าเริ่มฝังตั้งแต่คลอดลูกได้แค่อาทิตย์เดียว ตอนที่ฝังนั้นก็ไม่น่าจะตั้งครรภ์อยู่ค่ะ ดังนั้นจึงขอตอบว่าโอกาสตั้งครรภ์น้อยค่ะแต่อย่างไรก็ตามอาการที่รู้สึกว่าเหมือนจะท้องนั้นแนะนำไปตรวจกับสูตินรีแพทย์ ให้แพทย์ช่วยตรวจร่างกายซ้ำให้อีกครั้งและเช็กตำแหน่งยาฝังว่ายังอยู่ดีหรือไม่ ถ้าแพทย์สงสัยเรื่องการตั้งครรภ์จะมีการส่งเลือดหรือปัสสาวะตรวจเพิ่มเติมค่ะ